**Nr.27.223/23.08.2022**

 **RAPORT DE SPECIALITATE**

**al Serviciului Achiziții, Investiții, Fonduri Europene la proiectul de hotărâre privind**

**privind aprobarea completării și prelungirii Strategiei de Dezvoltare Locală 2021 – 2027 a Municipiului Sighișoara până în anul 2030**

Prin Hotărârea Consiliului Local Sighișoara cu nr.278/29.12.2022 s-a însușit și aprobat Strategia de Dezvoltare Locală 2021 - 2027 a Municipiului Sighișoara realizată în cadrul proiectului : ”Simplificare administrativă extinsă și Planificare strategică integrată pentru cetățenii municipiului Sighișoara”, cod proiect SIPOCA 846, cod MySMIS 136159.

 Strategia de dezvoltare a municipiului este un document ce vizează orientarea comunităţii pe termen lung către competitivitate şi valoare adăugată. Obiectivele strategiei sunt în concordanţă cu priorităţile de dezvoltare judeţeană şi regională. Rolul strategiei este şi acela de a asigura un management mai bun în planificarea proiectelor şi de a evita irosirea resurselor alocate acestora (în special cele financiare).

La capitolul 6.2, Strategia de dezvoltare Locală a Municipiului Sighișoara cuprinde un Portofoliu de Proiecte care au fost prioritizate conform cap. 9.7 ANEXA 7 Prioritizarea Proiectelor tabelul nr. 97 pag.587 din SDL.

 Planul de Mobilitate Urbană a Durabilă a Municipiului Sighișoara a fost aprobat prin Hotărârea Consiliului Local Sighișoara cu nr.166/28.07.2022.

 Planul de Mobilitate Urbană Durabilă a Municipiului Sighișoara pentru perioada 2022-2030 este un document strategic prin care se analizează și propune o listă de proiecte de mobilitate urbană care au fost prioritizate în urma a două tipuri de analiză: analiza Cost- Beneficiu și Analiza Multicriterială.

 Având în vedere necesitatea preluării proiectelor propuse prin Planul de Mobilitate Urbană Durabilă a Municipiului Sighișoara în portofoliul de proiecte din Strategia de dezvoltare Locală a Municipiului Sighișoara 2021-2027 și reprioritizarea acestora, s-a întrunit în ședință de lucru Comisia de prioritizare a proiectelor constituită în baza Dispoziției Primarului Municipiului Sighișoara nr.764 din 22.12.2021, care în urma analizării proiectelor a stabilit și recomandat o nouă listă a proiectelor prioritare pentru Strategia de Dezvoltare Locală 2021-2027 prin aplicarea matricei de prioritizare a acestora, conform tabelului nr.82 din SDL pag.446, încheind în acest sens procesul verbal al comisiei nr.27187 din 23.08.2022 și a tabelului anexat la acesta.

 Strategia de dezvoltare Sighișoara se completează cu listele de proiecte din tabelul anexat conform Anexei la proiectul de hotărâre.

 Având în vedere importanţa existenţei unei strategii de dezvoltare în vederea accesării fondurilor europene pentru perioada 2021 – 2030, precum şi importanţa existenţei unei strategii coerente pentru dezvoltarea durabilă a Sighişoarei, propunem aprobarea completării Strategiei de dezvoltare Locală a Municipiului Sighișoara cu lista de proiecte prioritare conform Anexei la hotărâre și prelungirii perioadei de programare a Strategiei de Dezvoltare Locală 2021 – 2027 a Municipiului Sighișoara până în anul 2030.

 Ca urmare a celor de mai sus, susţinem proiectul de hotărâre prezentat de domnul Primar.

 Serviciul Achiziţii, Investiții, Fonduri Europene,

 Șef serviciu,

 Niță Alexandru Sebastian